**NUOTEKŲ VALYMO ĮRENGINIŲ APTARNAVIMO PASLAUGŲ PIRKIMO TECHNINĖ SPECIFIKACIJA**

2016-03-04

Panevėžys

UAB Panevėžio regiono atliekų tvarkymo centras (toliau – PRATC) planuoja įsigyti paviršinių ir buitinių nuotekų valymo įrenginių aptarnavimo paslaugas. Numatoma pirkimo sutarties trukmė – 12 mėn, su galimybe sutarties terminą pratęsti 2 kartu iki 12 mėnesių laikotarpiui.

**1. Eksploatuojami nuotekų valymo įrenginiai.**

1.1. Paviršinių nuotekų valymo įrenginys EuroPEK OMEGA NS6, (našumas 6 l/s), adresas: Didžiųjų ir pavojingų atliekų surinkimo aikštelė Savitiškio g. 12, Panevėžys;

1.2. Paviršinių nuotekų valymo įrenginys – ENEKA separatorius polietileno rezervuare SEPKO-P5/1200, (našumas 5 l/s), adresas: Didžiųjų ir pavojingų atliekų surinkimo aikštelė Mūšos g. 12B, Pasvalys.

1.3. Paviršinių nuotekų valymo įrenginys separatorius Traidenis NGP-16, (našumas 16 l/s) ir buitinis aerobinis biologinio valymo įrenginys Traidenis NV-1, (našumas 1 l/s), adresas: Didžiųjų ir pavojingų atliekų surinkimo ir biologiškai skaidžių atliekų kompostavimo aikštelė, atliekų perkrovimo stotis, Krantinės g. 1, Biržų k., Biržų r.

1.4. Paviršinių nuotekų valymo įrenginys – ENEKA separatorius betoniniame rezervuare NGFB - 5, (našumas 5l/s), adresas: Didžiųjų ir pavojingų atliekų surinkimo ir biologiškai skaidžių atliekų kompostavimo aikštelė, atliekų perkrovimo stotis, K. Donelaičio g. 16, Rokiškis.

1.5. Paviršinių nuotekų valymo įrenginys Dinaitas, Tera δ-10, (našumas 10 l/s), adresas: Didžiųjų ir pavojingų atliekų surinkimo aikštelė Technikos g. 6I, Kupiškis.

1.6. Paviršinių nuotekų valymo įrenginys EuroPEK Omega NS 6 (našumas 6 l/s) ir buitinis aerobinis biologinio valymo įrenginys, Traidenis NV-1, (našumas 1 l/s), adresas: Didžiųjų ir pavojingų atliekų surinkimo aikštelė Kosmonautų g. 8, Vabalninkas, Biržų r.

1.7. Paviršinių nuotekų valymo įrenginys EuroPEK Roo NS 3/300, (našumas 3 l/s) ir buitinis aerobinis biologinio valymo įrenginys, FEL-4 (našumas 1 l/s), adresas: Didžiųjų ir pavojingų atliekų surinkimo aikštelė Senamiesčio g. 114B , Panevėžys.

1.8. Paviršinių nuotekų valymo įrenginys EuroPEK Omega NS6 PE (našumas 6 l/s), adresas: Didžiųjų ir pavojingų atliekų surinkimo ir biologiškai skaidžių atliekų kompostavimo aikštelė Beržytės g. 10, Garuckai, Panevėžio r.

1.9. Paviršinių nuotekų valymo įrenginys EuroPEK Filter Kombi NS 32/6000, (našumas 32 l/s), adresas: Panevėžio regioninis nepavojingų atliekų sąvartynas Dvarininkų k., Miežiškių sen., Panevėžio r.

**2. Techninė priežiūra.**

2.1. Įrenginių aptarnavimas vykdomas vidutiniškai kas pusę metų – pavasarį ir rudenį. Paskutinis aptarnavimas atliktas 2015 m. rugsėjo mėn. pradžioje. Sekantis aptarnavimas numatomas 2016 m. pavasarį. Aptarnavimo metu iš gaudyklės išsiurbiamas užterštas vanduo. Atskirtuvas ir koalescencinis filtras yra išplaunami vandeniu panaudojant plovimo įrenginį. Prireikus koalescencinis filtras išimamas ir praplaunamas, jeigu reikia, pakeičiami sorbciniai filtrai. Pašalinamos rezervuaro dugne susikaupusios nuosėdos ir kietosios sąnašos, nuvalomas ir pratestuojamas tepalų lygio signalizatoriaus jutiklis. Kai atskirtuvo bakas yra ištuštintas, apžiūrimas įrenginio vidus, kad nustatyti ar nėra matomų pažeidimų bei deformacijų (vidinio bako paviršiaus, kabelių instaliacijos, tepalų lygio signalizacijos sistema ir kt.).

2.2. Buitiniai aerobiniai biologinio valymo įrenginiai aptarnaujami vidutiniškai kas pusmetį. Atliekamas įrenginio atskirų dalių patikrinimas, nusiurbiamas perteklinis dumblas, patikrinama įrenginio aeracijos sistema ir kt.

2.3. Po įrenginių aptarnavimo atlikimo, išvalytos nuotekos turi atitikti LR AM 2007-04-02 įsakymu Nr. D1-193 patvirtinto „Paviršinių nuotekų tvarkymo reglamento“ ir 2006-05-17 įsakymu D1-236 (2007-10-08 įsakymo Nr. D1-515 redakcija) „Nuotekų tvarkymo reglamento“ reikalavimus, kai nuotekų prieš valymą užterštumo rodikliai atitinka projektinius dydžius.

**3. Nuotekų valymo įrenginių paskirtis.**

Paviršinių nuotekų valymo įrenginiai (atskirtuvai) naudojami naftos produktų ir skendinčių medžiagų valymui iš paviršinių nuotekų. Prieš atskirtuvą yra sumontuotas kietų dalelių nusodintuvas.

Buitiniai aerobiniai biologinio valymo įrenginiai skirti buitinių nuotekų valymui.

**4. Veikimo principas**

Iš smėlio nusodintuvo užterštas vanduo teka per įleidimo vamzdį į atskirtuvą ir prateka pro koalescencinį filtrą, kuriame atskiriami naftos produktai. Atskirti naftos produktai išplaukia į paviršių, o apvalytas vanduo galutinai išvalomas sorbuojančiame filtre, per išleidimo vamzdį patenka į mėginių paėmimo šulinį ir toliau išteka į lietaus kanalizaciją arba aplinką. Apie susikaupusius rezervuare teršalus praneša tepalų lygio signalizacijos įrenginys.

Buitiniuose aerobiniuose biologinio valymo įrenginiuose dėka aeracijos ir aktyvaus dumblo yra sumažinamas užterštų buitinių nuotekų BDS iki leistino dydžio.

Pasiūlymus dėl techninės specifikacijos projekto teikti iki **2016 m. kovo 15 d. 16.00 val.** viešųjų pirkimų specialistei Asta Strelčiūnienei el. paštu asta.strelciuniene@pratc.lt telefonu 8 45 432 199, ekologui Alvydui Stravinskui el. paštu alvydas.stravinskas@pratc.lt telefonu 8 610 23 775.

\_\_\_\_\_\_\_\_\_\_\_\_\_\_\_\_\_\_